ai4bharat/Pralekha huggingface dataset:
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம், கால்நடை பராமரிப்பு மற்றும் பால்வளத்துறை அமைச்சகத்திற்கு, மத்திய பட்ஜெட் 2022-23 முக்கியத்துவம் அளிக்கிறது
மத்திய மீன்வளத்துறை, கால்நடை பராமரிப்பு மற்றும் பால்வளத்துறை அமைச்சகத்துக்கு, மத்திய பட்ஜெட்டில் ரூ.6,407.31 கோடி நிதியை மத்திய நிதியமைச்சர் திருமதி நிர்மலா சீதாராமன் ஒதுக்கியுள்ளார். இத்துறைக்கான பட்ஜெட் ஒதுக்கீடு 44 சதவீதம் அதிகரிக்கப்பட்டுள்ளது.
இது குறித்து கால்நடை பராமரிப்பு மற்றும் பால்வளத்துறை செயலாளர் திரு அதுல் சதுர்வேதி கூறுகையில், பட்ஜெட்டில் கால்நடை வளர்ப்புக்கு 40 சதவீதமும், மத்திய திட்டங்களுக்கு 48 சதவீதமும் நிதி ஒதுக்கீடு அதிகரிக்கப்பட்டுள்ளது என்றார். இது கால்நடை மற்றும் பால் விவசாயிகள் வளர்ச்சிக்கு, பிரதமர் திரு. நரேந்திர மோடி தலைமையின் கீழ் மத்திய அரசு உறுதியுடன் இருப்பதை காட்டுகிறது எனவும் அவர் கூறினார்.
கூட்டுறவு சங்கங்களுக்கு குறைக்கப்பட்ட குறைந்தபட்ச வரி, மேல்வரி குறைப்பு போன்றவை நாட்டில் உள்ள ஆயிரக்கணக்கான பால் கூட்டுறவு சங்கங்களுக்கு பயன் அளிக்கும் என திரு அதுல் சதுர்வேதி சுட்டிக் காட்டினார். இது நாட்டில் உள்ள 8 கோடி பால் விவசாயிகளுக்கு அதிக வருமானத்தை வழங்கும் எனவும் அவர் கூறினார்.
தேசிய கோகுல் திட்டம் மற்றும் பால் வளர்ச்சிக்கான தேசிய திட்டம் ஆகியவற்றுக்கு 2022-23ம் ஆண்டு பட்ஜெட்டில் நிதி ஒதுக்கீடு 20 சதவீதம் அதிகரிக்கப்பட்டது, உள்நாட்டு கால்நடை எண்ணிக்கையையும், தரமான பால் உற்பத்தியையும் அதிகரித்து 8 கோடி பால் விவசாயிகளுக்கு பயன் அளிக்கும் எனவும் அவர் கூறினார்.
ஒரே சுகாதார திட்டம் அமலாக்கம், கால்நடை ஆரோக்கியம் மற்றும் நோய் கட்டுப்பாட்டுக்கு 2022-23ம் ஆண்டு பட்ஜெட்டில் நிதி ஒதுக்கீடு கடந்த ஆண்டைவிட சுமார் 60 சதவீதம் அதிகரித்திருப்பது ஆரோக்கியமான கால்நடைகளையும், ஆரோக்கியமான இந்தியாவையும் உறுதி செய்யும் என திரு அதுல் சதுர்வேதி வலியுறுத்தி கூறினார்.
பிரதமர் அலுவலகம்
கர்னூல் சாலை விபத்தில் பாதிக்கப்பட்டவர்களுக்கு பிரதமர் நிதி உதவி
ஆந்திரப் பிரதேசத்தில் உள்ள கர்னூலில் நடந்த சாலை விபத்தில் பாதிக்கப்பட்டவர்களுக்கு நிதி உதவி வழங்க பிரதமர் திரு நரேந்திர மோடி ஒப்புதல் அளித்துள்ளார்.
"ஆந்திரப் பிரதேச மாநிலம் கர்னூல் சாலை விபத்தில் பலியானவர்களின் குடும்பத்தாருக்கு பிரதமரின் தேசிய நிவாரண நிதியிருந்து தலா ரூ.2 லட்சமும், படுகாயம் அடைந்தோருக்கு தலா ரூ.50,000-ம் கருணைத் தொகையாக வழங்கப்படும்," என்று சுட்டுரைப் பதிவு ஒன்றில் பிரதமர் அலுவலகம் தெரிவித்துள்ளது.
பிரதமர் அலுவலகம்
குவாட் தலைவர்கள் உச்சிமாநாட்டில் பிரதமரின் பங்கேற்பு
ஜப்பான் தலைநகர் டோக்கியோவில் நடைபெறும் குவாட் தலைவர்களின் உச்சி மாநாட்டில் உரையாற்றுவோரில் ஒருவராக 2022 மே 24 அன்று பிரதமர் திரு நரேந்திர மோடி பங்கேற்றார். இவருடன் ஜப்பான் பிரதமர் ஃபூமியோ கிஷிடா, அமெரிக்க அதிபர் ஜோசப் பைடன், ஆஸ்திரேலிய பிரதமர் அந்தோனி அல்பானிஸ் ஆகியோரும் பங்கேற்றனர்.
சுதந்திரமான, வெளிப்படையான, உட்படுத்திய இந்தியா–பசிஃபிக் பிராந்தியத்திற்கான தங்களின் பகிரப்பட்ட உறுதிப்பாட்டையும் இறையாண்மை, பிராந்திய ஒருமைப்பாடு, பிரச்சனைகளில் அமைதியான தீர்வு ஆகிய கோட்பாடுகள் கடைப்பிடிக்கபடுவதையும் இந்தத் தலைவர்கள் வலியுறுத்தினர்.
பகைமை போக்குகளை ஒழித்தல், பேச்சுவார்த்தை மற்றும் தூதரக உறவுகளை மீண்டும் தொடங்குதல் ஆகியவற்றின் அவசியம் குறித்த இந்தியாவின் தொடர்ச்சியான கோட்பாடு ரீதியான நிலையை பிரதமர் திரு நரேந்திர மோடி எடுத்துரைத்தார்.
கொவிட்-19 பெருந்தொற்றை முறியடிப்பதற்கான முயற்சிகள் பற்றி ஆய்வு செய்த குவாட் தலைவர்கள், இந்தியாவில் உள்ள உயிரியல் ஆய்வு திறன் விரிவடைந்திருப்பதை வரவேற்றனர். மேலும் தடுப்பூசிகள் வழங்குவதற்கு உலக சுகாதார அமைப்பு அவசரகால பயன்பாட்டுப் பட்டியல் அனுமதியை விரைந்து வழங்க அவர்கள் அழைப்பு விடுத்தனர். குவாட் தடுப்பூசி பங்கேற்பு திட்டத்தின் கீழ் 2022 ஏப்ரலில் தாய்லாந்து, கம்போடியா நாடுகளுக்கு இந்தியாவில் தயாரிக்கப்பட்ட தடுப்பூசிகளின் 5,25,000 டோஸ்களை அன்பளிப்பாக வழங்கப்பட்டதை இந்தத் தலைவர்கள் வரவேற்றனர்.
நம்பகமான உலகளாவிய வழங்கல் தொடரைக் கட்டமைப்பதற்கு மகத்தான குவாட் ஒருங்கிணைப்புக்கு அழைப்பு விடுத்த பிரதமர் இந்தியாவில் செமிகண்டக்டர் சூழலை உருவாக்குவதற்கான தேசிய கட்டமைப்பை இந்தியா ஏற்றுக்கொண்டிருப்பது பற்றியும் பேசினார்.
இந்த பிராந்தியத்திற்கு ஆக்கப்பூர்வமான செயல்திட்டத்தை குவாட் வழங்க பிரதமர் திரு மோடி வலியுறுத்தினார். தங்களின் பேச்சுவார்த்தை மற்றும் கலந்தாலோசனையை தொடர ஒப்புக்கொண்ட தலைவர்கள் 2023-ல் ஆஸ்திரேலியாவில் நடைபெற உள்ள அடுத்த உச்சிமாநாட்டை எதிர்நோக்கி இருப்பதாகக் கூறினர்.
எரிசக்தி அமைச்சகம்
எரிசக்தி பாதுகாப்பு குறித்து, தேசிய அளவிலான ஓவியப் போட்டி 2021-க்கு எரிசக்தி சிக்கன அமைப்பு ஏற்பாடு செய்துள்ளது
எரிசக்தி சிக்கன அமைப்பு 2005-ல் தொடங்கப்பட்டதிலிருந்து, எரிசக்தி பாதுகாப்பு குறித்து, பள்ளிக் குழந்தைகளுக்கு தேசிய அளவிலான ஓவியப் போட்டி நடத்தப்பட்டு வருகிறது. “விடுதலைப் பெருவிழா: இந்தியாவில் எரிசக்தி சிக்கனம்“ மற்றும் “விடுதலைப் பெருவிழா: தூய்மையான கிரகம்“ என்பதே இந்த ஆண்டின் மையக் கருத்தாகும்.
மாநில அளவிலான ஓவியப் போட்டி, 2021 டிசம்பர் 1 முதல் 10 வரை, நாட்டிலுள்ள அனைத்து 36 மாநிலங்கள் மற்றும் யூனியன் பிரதேசங்களிலும் ஏற்பாடு செய்யப்பட்டுள்ளது. அதனைத் தொடர்ந்து தேசிய அளவிலான ஓவியப்போட்டி, 12 டிசம்பர், 2021 அன்று புதுதில்லியில் நடைபெறும். தேசிய அளவிலான போட்டியில் வெற்றிபெறுவோருக்கு, தேசிய எரிசக்தி பாதுகாப்பு தினமான டிசம்பர்14, 2021 அன்று பரிசு வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777980
ரெயில்வே அமைச்சகம்
இந்திய ரயில்வே, 20 அகலப்பாதை என்ஜின்களை பங்களாதேஷிடம் ஒப்படைத்துள்ளது
புதுதில்லி ரயில்பவனில் இன்று நடைபெற்ற விழாவில் பங்களாதேஷூக்கு 20 அகலப்பாதை ரயில் என்ஜின்களை ரயில்வே அமைச்சர் திரு அஸ்வினி வைஷ்ணவ் காணொலி காட்சி மூலம் கொடியசைத்து அனுப்பிவைத்தார். பங்களாதேஷில் இருந்து அந்நாட்டின் ரயில்வே அமைச்சர் முகமது நூருல் இஸ்லாம் சுஜன் காணொலிக் காட்சி மூலம் கலந்துகொண்டார். இந்த நிகழ்வில், ரயில்வே வாரியத்தின் தலைவரும், தலைமை நிர்வாக அதிகாரியுமான திரு ஏ.கே. லஹோட்டி, வாரிய உறுப்பினர்கள், மூத்த அதிகாரிகள், பங்களாதேஷ் பிரதிநிதிகள் கலந்துகொண்டனர்.
இந்த நிகழ்வில் பேசிய திரு அஸ்வினி வைஷ்ணவ், பங்களாதேஷூடனான இந்தியாவின் உறவு கலாச்சார, சமூக, பொருளாதார உறவாகும் என்றார். இந்தத் துறைகளில் இருதரப்பு உறவுகளை மேம்படுத்த இரு நாடுகளின் பிரதமர்களும், ஆக்கபூர்வ பங்களிப்பை செய்து வருகின்றனர். எல்லைப்பகுதியில் ரயில் போக்குவரத்தை மேம்படுத்தி வலுப்படுத்துவதிலும் இரு நாடுகளுக்கு இடையிலான வர்த்தகத்தை அதிகரிப்பதிலும் இந்திய ரயில்வே முக்கியப் பங்கு வகிக்கிறது என்று அமைச்சர் கூறினார்.
காணொலிக் காட்சி மூலம் இந்த நிகழ்வில் பங்கேற்ற பங்களாதேஷ் அமைச்சர் திரு முகமது நூருல் இஸ்லாம் சுஜன், இந்திய அரசின் ஆதரவுக்கு நன்றி தெரிவித்தார். ஏற்கனவே 2020 ஜூன் மாதத்தில் இந்திய அரசு, பங்களாதேஷூக்கு மானியமாக 10 என்ஜின்களை வழங்கியுள்ளது என்று குறிப்பிட்ட அவர், தற்போது அகல ரயில் பாதை என்ஜின்களை வழங்குவதற்காக இந்தியாவுக்கு மனமார்ந்த நன்றியை தெரிவிப்பிதாகக் கூறினார். இது பங்களாதேஷில் சரக்கு மற்றும் பயணிகள் ரயில்போக்குவரத்துக்கு உதவும் என்றும் அவர் தெரிவித்தார்.
உள்நாட்டு விமானப் போக்குவரத்து அமைச்சகம்
மலைப் பகுதிகள், வடகிழக்கு மாநிலங்கள் மற்றும் பழங்குடியினப் பகுதிகளில் விளையும் அழுகக் கூடிய உணவுப் பொருட்களை எடுத்துச் செல்ல வழி வகுக்கும் கிரிஷி உடான் 2.0
மலைப் பகுதிகள், வடகிழக்கு மாநிலங்கள் மற்றும் பழங்குடியினப் பகுதிகளில் விளையும் அழுகக் கூடிய உணவுப் பொருட்களை எடுத்துச் செல்ல கிரிஷி உடான் 2.0 வழிவகை செய்கிறது. இந்தத் திட்டம் அனைத்து வேளாண் விளைபொருட்களையும் குறிப்பாக நாட்டின் வடகிழக்கு மாநிலங்கள், மலைப்பகுதிகள் மற்றும் பழங்குடியினப் பகுதிகளில் விளையும் பொருட்களை, தடையற்ற முறையில், குறைந்த செலவில் உரிய நேரத்தில் விமானம் மூலம் எடுத்துச் செல்வதை உறுதி செய்கிறது.
வோளண் விளைபொருட்களான தோட்டக்கலை உற்பத்திப் பொருட்கள், மீன், கால்நடை சார்ந்த உணவுப் பொருட்கள், மற்றும் பதப்படுத்தப்பட்ட உணவுப் பொருட்கள் இத்திட்டத்தின் கீழ் எடுத்துச் செல்லப்படுவதாக சிவில் விமானப் போக்குவரத்துத் துறை இணை அமைச்சர் ஜெனரல் வி கே சிங் மக்களவையில் கேள்வி ஒன்றுக்கு எழுத்து மூலம் அளித்துள்ள பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்v https://pib.gov.in/PressReleasePage.aspx?PRID=1777189
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தரத் தொழில் நிறுவனங்கள்: ஆண்டு இறுதிக் கண்ணோட்டம் - 2020
பல்வேறு முக்கியமான முன்னோடி நடவடிக்கைகளை மத்திய குறு, சிறு, நடுத்தரத் தொழில் நிறுவனங்கள் அமைச்சகம் 2020-ஆம் ஆண்டு எடுத்தது.
நிதி ஆதரவு செயல்முறை, குறு, சிறு, நடுத்தரத்தொழில் நிறுவனங்களுக்கான வரைமுறையை விரிவாக்குதல், குறு, சிறு, நடுத்தரத்தொழில் நிறுவனங்களின் சிக்கல்களுக்குத் தீர்வு காண்பதற்காக தகவல் தொழில்நுட்பம் சார்ந்த சாம்பியன்ஸ் தளம், காதி மற்றும் கிராமியத் தொழில்களை ஊக்குவித்தல் உள்ளிட்ட நடவடிக்கைகள் 2020-ஆம் வருடத்தில் எடுக்கப்பட்டன.
இந்திய அரசின் ரூ.4000 கோடி நிதி உதவியோடு, அழுத்தத்தில் உள்ள குறு, சிறு, நடுத்தரத்தொழில் நிறுவனங்களுக்கு ஆதரவு அளிப்பதற்காக ரூ.20,000 கோடி துணைக்கடன் திட்டம் 2020 ஜூன் 24 அன்று தொடங்கப்பட்டது.
இந்த வருடம் நவம்பர் 2020 வரை, ரூ.12.49 கோடி மதிப்பிலான உத்தரவாதம் 121 கடன்தாரர்களுக்கு வழங்கப்பட்டுள்ளது. நிதிகளின் நிதித்திட்டத்திற்கு ரூ.10,000 கோடி வழங்குவதற்கான வழிகாட்டுதல்கள் 2020 ஆகஸ்ட் 5 அன்று வெளியிடப்பட்டன. இதன் மூலம் குறு, சிறு, நடுத்தரத்தொழில் நிறுவனங்களுக்கு ரூ.50,000 கோடி பங்கு முதலீடு கிடைக்கும்.
பிரதமரின் வேலைவாய்ப்பு உருவாக்கத் திட்டத்தின் கீழ் 2020 செப்டம்பர் 30 வரை 53 இலட்சம் பேருக்கு வேலைவாய்ப்பை வழங்குவதற்காக 6.25 இலட்சம் குறு தொழில்முனைவோருக்கு ரூ. 14,500 கோடி மானியம் அளிக்கப்பட்டது.
2020 ஜனவரி முதல் நவம்பர் 30 வரை மட்டும், 60,211 குறு தொழில் முனைவோருக்கு ரூ.1,743.84 கோடி மானியம் அளிக்கப்பட்டது. இதன் மூலம் 4.81 இலட்சம் நபர்களுக்கு வேலைவாய்ப்பு கிடைக்கும்.
ஜனவரி 2020 முதல் அக்டோபர் வரை, 13 விரிவாக்க மையங்கள் பயிற்சி நடவடிக்கைகளைத் தொடங்கி, 10,240 பேருக்குப் பயிற்சி அளித்துள்ளன. 2019-20 நிதி ஆண்டில் ஒப்புதல் அளிக்கப்பட்ட 22 விரிவாக்க மையங்களில், தமிழ்நாட்டில் மதுரையில் உள்ள மையமும் ஒன்று. இங்கு பயிற்சிகள் தொடங்கிவிட்டன.
அனைத்து மத்திய அமைச்சகங்கள், துறைகள் மற்றும் பொதுத்துறை நிறுவனங்கள் தங்களது வருடாந்திரப் பொருள் மற்றும் சேவைத் தேவைகளில் 25 சதவீதத்தை சிறு, குறு தொழில் நிறுவனங்களிடம் இருந்து கொள்முதல் செய்ய வேண்டும்.
அரசு மின் வணிகத் தளத்தில் 2020 டிசம்பர் 03 அன்றைய நிலவரப்படி 3,47,497 சிறு, குறு தொழில் நிறுவனங்கள் தங்களைப் பதிவு செய்து கொண்டுள்ளன. காதி மற்றும் கிராமத்தொழில்களை ஊக்குவிக்க சிறப்பு நடவடிக்கைகள் எடுக்கப்பட்டன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1685057
பாதுகாப்பு அமைச்சகம்
டவ்-தே புயலை எதிர்கொள்ள தயார் நிலையில் இந்திய விமானப்படை
அடுத்த சில நாட்களில் இந்தியாவின் மேற்கு கடற்கரைகளில் மிக அதிக மழையைத் தரும் என்று எதிர்பார்க்கப்படும் டவ்-தே புயலின்போது மீட்பு நடவடிக்கைகளை மேற்கொள்வதற்காக இந்திய விமானப்படையின் 16 விமானங்களும், 18 ஹெலிகாப்டர்களும் தயார் நிலையில் உள்ளன .
ஐஎல்-17 ரக விமானம், பதின்டா முதல் ஜாம்நகர் வரை 127 நபர்களையும் 11 டன் சரக்குகளையும் கொண்டு சேர்த்துள்ளது. சி-130 ரக விமானம் பதின்டா முதல் ராஜ்கோட் வரை 25 நபர்களையும் 12.3 டன் சரக்குகளையும் கொண்டு சேர்த்துள்ளது. மேலும் இரண்டு சி-130 ரக விமானங்களில் 126 நபர்களும் 14 டன் சரக்குகளும் புவனேஸ்வர் முதல் ஜாம்நகர் வரை பத்திரமாக கொண்டு சேர்க்கப்பட்டுள்ளனர்.
இந்த கடற்கரை பகுதிகளில் அடுத்த சில நாட்களுக்கு மோசமான வானிலையின் காரணமாக விமானப் போக்குவரத்து பாதிக்கப்படும் என்பதால், இந்தப் பகுதிகளில், இந்திய விமானப்படையின் கொவிட் நிவாரண பணிகளிலும் கவனம் செலுத்தப்படுகிறது. தற்போது மேற்கொள்ளப்பட்டு வரும் கொவிட் நிவாரணப் பணிகளுடன் கூடுதலாக புயல் நிவாரண நடவடிக்கைகளும் இங்கு மேற்கொள்ளப்படுவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718805
தகவல் மற்றும் ஒலிபரப்பு அமைச்சகம்
பாத்திமா – ஆட்கடத்தல் பற்றிய சக்திவாய்ந்த ஆவணப்படம் 53வது இந்திய திரைப்பட விழாவில் திரையிடப்பட்டது
கடத்தப்பட்ட பாலியல் தொழிலாளர்களை மீட்டு, அவர்களுக்கு மறுவாழ்வு அளிப்பது குறித்த சௌரப் காந்தி தத்தாவின் பாத்திமா என்ற ஆவணப்படம் இந்திய சர்வதேச திரைப்பட விழாவின் 53வது பதிப்பில் திரையிடப்பட்டது. 9 வயதில் ஒரு பாலியல் தரகரை மணந்து, 12 வயதில் ஒரு குழந்தைக்கு தாயாகி ஒரு கொடூரமான வாழ்க்கையை வாழ்ந்த பாத்திமா காதுனின் வாழ்க்கையின் கதையை படம் விவரிக்கிறது. இப்போது பாத்திமா, இந்தோ-நேபாள எல்லைப் பகுதியில் உள்ள ஃபோர்பேஸ்கஞ்ச் என்ற சிவப்பு விளக்குப் பகுதிகளுக்கு கடத்தப்பட்ட சிறுமிகளை விடுவிக்க போராடுகிறார்.
"டேபிள் டாக்ஸ்" அமர்வில் ஊடகவியலாளர்கள் மற்றும் பிரதிநிதிகளிடம் உரையாற்றுகையில், உணர்ச்சிவசப்பட்ட பாத்திமா காதுன் கண்ணீர் மல்க, இளம் வயதில் நெருங்கிய மற்றும் அன்பானவர்களால் துரோகத்துக்குள்ளானதை விவரித்தார். 1871 கிரிமினல் பழங்குடியினர் சட்டத்தின் கீழ் குற்றவாளிகளாக முத்திரை குத்தப்பட்ட அவரது நாடோடி சமூகத்தில் உள்ள தலைமுறைகளுக்கு இடையேயான பாலியியல் தொழில் மற்றும் சிறுமிகளை பாலியியல் தொழிலுக்குள் ஈடுபடுத்துவதற்கு எதிரான போராட்டத்தை நடத்துவதற்கான மன வலிமையைத் தான் எவ்வாறு பெற்றார் என்பதை அவர் விவரித்தார்.
இயக்குனர் சௌரப் காந்தி தத்தா ஊரடங்கினால் ஒன்றரை வருடங்களை இழந்தது மற்றும் அதனால் ஏற்பட்ட கூடுதல் செலவுகள் பற்றி பேசினார். ஆனால் அவரது படம் இந்திய சர்வதேச திரைப்பட விழா போன்ற ஒரு மேடையில் திரையிடப்பட்டதில் மகிழ்ச்சியடைந்தார்.
"நான் ஒரு நடிகரை தேர்ந்தெடுக்கவில்லை, ஏனென்றால் அது உண்மை சம்பவங்களை அடிப்படையாகக் கொண்ட ஒரு நாடகமாக மாறும் - நான் செய்ய விரும்பிய ஆவணப்படமாக அல்ல", என்று சௌரப் கூறினார். நீதிமன்றங்கள் அல்லது காவல் நிலையங்களைப் போல் இல்லாமல், கேமராவின் முன் தனது போராட்டங்களை பகிர்வது எளிதல்ல. பாத்திமா தனது கதையை கேமராவில் விவரிக்க பெரும் தைரியத்தைக் காட்டியுள்ளார்” என்று அவர் மேலும் கூறினார். "அந்த உலகத்திற்கு எனது சாளரமாக இருந்ததற்காக பாத்திமாவுக்கு நான் நன்றியுள்ளவனாக இருக்கிறேன்" என்று சௌரப் கூறினார்
ஆவணப்படம் பெயர்: பாத்திமா
இயக்குனர்: சௌரப் காந்தி தத்தா
காலம்: 59 நிமிடம்
கூட்டுறவு அமைச்சகம்
கர்நாடகாவின் மாண்டியாவில் நவீன வசதிகளுடன் கூடிய மிகப்பெரிய பால் பண்ணையை மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று திறந்துவைத்தார்
கர்நாடகாவின் மாண்டியாவில் நவீன வசதிகளுடன் கூடிய மிகப்பெரிய பால் பண்ணையை மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா இன்று திறந்துவைத்தார். இந்நிகழ்ச்சியில் பேசிய அவர். கூட்டுறவுத்துறையை தனியாகப் பிரித்து புதிய அமைச்சகத்தை ஏற்படுத்த வேண்டும் என்று விவசாயிகள் கோரிக்கை விடுத்துவந்ததாக கூறினார். பிரதமர் திரு நரேந்திர மோடி தலைமையிலான மத்திய அரசு, கூட்டுறவுத்துறைக்கு தனி அமைச்சகத்தை ஏற்படுத்தியிருப்பதாகவும், இது விவசாயிகளின் வளர்ச்சிக்கு வழி வகுத்துள்ளதாகவும் அவர் தெரிவித்தார். இதற்காக பிரதமருக்கு நன்றி தெரிவிப்பதாகவும் திரு அமித் ஷா கூறினார்.
கர்நாடகாவில் ரூ.2ஈ600 கோடி மதிப்பில் இன்று திறக்கப்பட்டுள்ள அதிநவீன வசதிகளுடன் கூடிய பால்பண்ணை நாள் ஒன்றுக்கு 10 லட்சம் லிட்டர் பாலைக் கையாளக் கூடிய திறன் கொண்டது என்றும் இது 14 லட்சம் லிட்டர் அளவுக்கு கையாளும் திறன் அதிகரிக்கப்படும் என்றும் தெரிவித்தார். இதன் மூலம் கர்நாடகாவில் ஏராளமான பால் உற்பத்தியாளர்கள் பயனடைவார்கள் என்றும் அவர் கூறினார்.
குஜராத்தில் வெண்மைப் புரட்சி, அமுல் மூலமாக விவசாயிகளின் வாழ்க்கையை மாற்றியமைத்துள்ளதாக அவர் தெரிவித்தார். தேசிய பால் மேம்பாட்டு வாரியமும், கூட்டுறவு அமைச்சகமும் இணைந்து அடுத்த 3 ஆண்டுகளில் ஒவ்வொரு ஊராட்சியிலும் ஆரம்ப பால் மையங்களை ஏற்படுத்த திட்டமிட்டுள்ளதாக அவர் கூறினார். இதன் மூலம் நாடு முழுவதும் 2 லட்சம் ஆரம்ப பால் நிலையங்கள் நிறுவப்படும் என்று அவர் குறிப்பிட்டார். வெண்மைப் புரட்சியுடன் பால் உற்பத்தியாளர்களை இணைப்பதன் மூலம் உலகின் மிகப்பெரிய பால்பொருட்கள் ஏற்றுமதி நாடாக இந்தியா உருவெடுக்கும் என்றும் திரு அமித் ஷா தெரிவித்தார். குஜராத் மற்றும் கர்நாடகா மாநிலங்கள் இணைந்து நாடு முழுவதிலும் உள்ள பால் உற்பத்தியாளர்களின் நலனுக்காக செயலாற்ற முடியும் என்று தெரிவித்தார்.
இந்நிகழ்ச்சியில், கர்நாகட முதலமைச்சர் திரு பசவராஜ் பொம்மை, முன்னாள் பிரதமர் திரு தேவே கவுடா, மத்திய நிலக்கரித்துறை அமைச்சர் பிரல்ஹாத் ஜோஷி உள்ளிட்டோர் கலந்து கொண்டனர்.
-----
AP/PLM/KPG/GK
(Visitor Counter : 81
வணிகம் மற்றும் தொழில்துறை அமைச்சகம்
2020 ஆம் ஆண்டு ஏப்ரல் முதல் நவம்பர் வரை, அன்னிய நேரடி முதலீடு 58.37 பில்லியன் அமெரிக்க டாலர்
இந்தியா கடந்த 2020ம் ஆண்டு ஏப்ரல் முதல் நவம்பர் வரை, 58.37 பில்லியன் அமெரிக்க டாலரை அன்னிய நேரடி முதலீடாக பெற்றுள்ளது.
நாட்டின் பொருளாதார வளர்ச்சியில் அன்னிய நேரடி முதலீடு முக்கிய பங்கு வகிக்கிறது. அன்னிய நேரடி முதலீட்டுக்கு ஆதரவான கொள்கையை அமல்படுத்துவது மத்திய அரசின் முயற்சியாக இருந்து வருகிறது. அன்னிய நேரடி முதலீட்டுக்கு தடையாக இருந்த விஷயங்கள் எல்லாம் அகற்றப்பட்டன. மத்திய அரசு எடுத்த நடவடிக்கைகள் நல்ல பலனை அளித்துள்ளன. அன்னிய நேரடி முதலீடு தொடர்ந்து அதிகரித்து வருகிறது.இந்தியா கடந்த 2020ம் ஆண்டு ஏப்ரல் முதல் நவம்பர் வரை 58.37 பில்லியன் அமெரிக்க டாலரை அன்னிய நேரடி முதலீடாக பெற்றுள்ளது. ஒரு நிதியாண்டின் முதல் 8 மாதத்தில் கிடைத்த மிக அதிகளவிலான அன்னிய நேரடி முதலீடு இதுவாகும். கடந்த 2019-20 ஆம் நிதியாண்டின் முதல் 8 மாதத்தில் பெற்ற 47.67 பில்லியன் அமெரிக்க டாலரை விட, இது 22 சதவீதம் அதிகம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1692697
பிரதமர் அலுவலகம்
மத்தியப் பிரதேசத்தின் ஒரு சில பகுதிகளில் மின்னல் தாக்கியதால் நேரிட்ட உயிரிழப்பிற்கு பிரதமர் இரங்கல்
பாதிக்கப்பட்டவர்களுக்கு கருணைத் தொகை அறிவிப்பு
மத்தியப் பிரதேச மாநிலத்தின் ஒரு சில பகுதிகளில் மின்னல் தாக்கியதால் நேரிட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளதுடன், பாதிக்கப்பட்டவர்களுக்கு கருணைத் தொகையையும் அறிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “மத்தியப் பிரதேசத்தின் சில பகுதிகளில் மின்னல் தாக்கியதால் ஏற்பட்ட உயிரிழப்புகளை அறிந்து துயருற்றேன். பாதிக்கப்பட்டவர்களுக்குத் தேவையான அனைத்து உதவிகளையும் மாநில அரசு வழங்கும். உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிருந்து தலா ரூ.2 லட்சமும், காயமடைந்தவர்களுக்கு தலா ரூ.50,000-மும் கருணைத் தொகையாக வழங்கப்படும்: பிரதமர் திரு மோடி”, என்று தெரிவிக்கப்பட்டுள்ளது.
பிரதமர் அலுவலகம்
‘மேக் இன் இந்தியா’ முன்முயற்சியின் கீழ் இந்திய ரயில்வேயின் ரயில் பெட்டிகள் தயாரிப்பிற்கு பிரதமர் பாராட்டு
‘மேக் இன் இந்தியா' முன்முயற்சியின் கீழ் இந்திய ரயில்வேயின் ரயில் பெட்டிகள் தயாரிப்பிற்கு பிரதமர் திரு நரேந்திர மோடி பாராட்டு தெரிவித்துள்ளார்.
ரயில்வே அமைச்சகத்தின் ட்விட்டர் பதிவிற்கு பிரதமர் அளித்துள்ள பதிலில், “130 கோடி இந்தியர்களின் வலிமையையும், திறன்களையும் மற்றும் சுயசார்பு அடையும் உறுதியையும் எடுத்துரைக்கும் தலைசிறந்த செயல்”, என்று குறிப்பிட்டுள்ளார்.
தொலைதொடர்பு மற்றும் தகவல் தொழில்நுட்ப அமைச்சகம்
நாட்டில் செயல்படும் தபால் நிலையங்கள்
நாட்டில் மொத்தம் 1,59,225 தபால் நிலையங்கள் செயல்படுகின்றன. இதில் 11,864 தபால் நிலையங்கள் தமிழ்நாடு மற்றும் புதுச்சேரியில் செயல்படுகின்றன.
நாட்டில் கடந்த ஐந்தாண்டுகளில் 37 தபால் நிலையங்கள் மூடப்பட்டுள்ளd. அஞ்சல் துறையில் பணிபுரியும் மொத்த ஊழியர்களின் எண்ணிக்கை 4,00,909. இதில் 2,37,978 கிராம தபால் சேவகர்களும் அடங்குவர்.
தற்போதுள்ள உள்கட்டமைப்பு மற்றும் தபால் துறைக்கு சொந்தமான நிலத்தை பொது - தனியார்  ஒத்துழைப்பின் கீழ் பயன்படுத்த எந்தத் திட்டம் முன்மொழியப்படவில்லை.
மக்களவையில் இன்று கேட்கப்பட்ட கேள்வி ஒன்றுக்கு எழுத்துப்பூர்வமாக அளித்த பதிலில் தகவல் தொடர்புத் துறை இணையமைச்சர் திரு. தேவுசின் சவுகான் இந்தத் தகவலைத் தெரிவித்தார்.
தேர்தல் ஆணையம்
பீகார் சட்டப்பேரவை தேர்தல் முடிவு நாளை வெளியீடு
பீகார் சட்டப்பேரவை தேர்தல் மற்றும் இதர மாநிலங்களின் இடைத் தேர்தல் முடிவுகள் நாளை காலை 8 மணி முதல் வெளியிடப்படும் என தேர்தல் ஆணையம் கூறியுள்ளது.
தேர்தல் முடிவுகள், https://results.eci.gov.in/என்னும் தேர்தல் ஆணையத்தின் இணையதளத்தில் வெளியிடப்பட்டு, வாக்கு எண்ணிக்கை சுற்றுவாரியாக சில நிமிடங்கள் இடைவெளியில் புதுப்பிக்கப்படும்.
“Voter helpline” என்ற கைபேசி செயலியிலும், தேர்தல் முடிவுகளை அறியலாம். அந்தந்த வாக்கு மையங்களில் உள்ள தேர்தல் அதிகாரிகள் தரும் தகவல்கள், தேர்தல் ஆணையத்தின் இணையதளம் மற்றும் கைபேசி செயலியில் வெளியிடப்படும்.
-----
(Visitor Counter : 105
பெட்ரோலியம் மற்றம் இயற்கை எரிவாயு அமைச்சகம்
மாதாந்திர உற்பத்தி அறிக்கை மார்ச் 2018
மார்ச் 2018 கால கட்டத்தில் கச்சா எண்ணெய் உற்பத்தி 3041.65 டி.எம்.டி.யாக இருந்தது. இது இலக்கை விட 5.9 சதவீதம் குறைவாகும். கடந்த ஆண்டு மார்ச் மாதத்துடன் ஒப்பிடுகையில் இது 1.58 சதவீதம் குறைவாகும்.
இயற்கை வாயு உற்பத்தி 2018 மார்ச் மாதத்தில் 2782.61 எம்.எம்.எஸ்.சி.எம். ஆக இருந்தது. இது இந்த மாதத்திற்கான இலக்கில் 11.12 சதவீதம் குறைவாகும். இதே போல கடந்த ஆண்டு மார்ச் மாதத்துடன் ஒப்பிடுகையில் 1.18 சதவீதம் குறைவு.
சுத்திகரிப்பு உற்பத்தி இந்த மார்ச் மாதத்தில் 21,120.72 டி.எம்.டி.யாகும். இது இந்த மாத இலக்கை விட 4.21 சதவீதம் குறைவாகும். கடந்த ஆண்டு மார்ச் மாதத்துடன் ஒப்பிடுகையில் 0.9 சதவீதம் குறைவாகும்.
மேலும் விவரங்களுக்கு www.pib.nic.in என்ற இணையதளத்தை காணவும்.
(Visitor Counter : 95
பிரதமர் அலுவலகம்
சிறப்பு ஒலிம்பிக் உலக விளையாட்டுப் போட்டிகளில் பங்கேற்கும் இந்திய அணிக்கு பிரதமர் வாழ்த்து தெரிவித்துள்ளார்
பெர்லினில் தொடங்கும் சிறப்பு ஒலிம்பிக் உலக விளையாட்டுப் போட்டிகளுக்கான இந்தியக் குழுவினருக்கு பிரதமர் திரு நரேந்திர மோடி வாழ்த்துகளைத் தெரிவித்துள்ளார்.
பிரதமர் தனது ட்விட்டர் பதிவில்,
"சிறப்பு ஒலிம்பிக் உலகப் போட்டிகள் பெர்லினில் தொடங்கும் நிலையில், இந்திய அணிக்கு எனது நல்வாழ்த்துக்கள். ஒவ்வொரு விளையாட்டு வீரரும் தேசத்தைப் பிரதிநிதித்துவப்படுத்துவதில் பெருமை கொள்கிறோம். அவர்கள் தங்கள் உத்வேகம், உறுதிப்பாடு மற்றும் எதிர்கொள்ளும் திறன் கொண்டு பிரகாசிக்கட்டும்." என்று தெரிவித்துள்ளார்.
ரெயில்வே அமைச்சகம்
ரயில்வே திட்டங்களின் தீவிரமான விரைவான அமலாக்கத்திற்கு அரசு நடவடிக்கை எடுத்து வருகிறது
2021 ஏப்ரல் 1 நிலவரப்படி சுமார் ரூ.7.53 லட்சம் கோடி செலவு பிடிக்கும் 51,165 கி.மீ. தூர 484 ரயில்வே திட்டங்கள் பல்வேறு நிலைகளில் உள்ளன. இவற்றில் 2021 மார்ச் மாதம் வரை சுமார் ரூ.2.14 லட்சம் கோடி செலவில் 10,638 கி.மீ. தூர ரயில்பாதை செயல்பாட்டுக்கு வந்துள்ளது.
ரயில்வே திட்டங்கள் நிறைவேறுவதற்கு மாநில அரசால் விரைவான நில ஆர்ஜிதம், வனத்துறையின் அதிகாரிகளால் அளிக்கப்படும் சான்றிதழ், செலவைப் பகிர்ந்து கொள்ளும் திட்டங்களில் மாநில அரசின் செலவுத் தொகை டெபாசிட் போன்ற பல்வேறு அம்சங்களைப் பூர்த்தி செய்ய வேண்டியுள்ளது.
திட்டங்களின் முன்னுரிமை, முன்னுரிமை திட்டங்களுக்கு நிதி ஒதுக்கீட்டை கணிசமாக உயர்த்துதல், கள நிலையில் அதிகாரங்கள் அளிக்கப்படுதல், பல்வேறு நிலைகளில் திட்டங்களில் முன்னேற்றம் குறித்து நெருக்கமாக கண்காணித்தல், விரைவான நில ஆர்ஜிதம், வனம் மற்றும் வனவிலங்குகள் பாதுகாப்புத் துறையின் அனுமதிகள் போன்றவற்றுக்கு மாநில அரசுகளுடன் தொடர்ச்சியான தொடர்பு உள்ளிட்ட பல்வேறு நடவடிக்கைகளை ரயில் திட்டங்களின் தீவிரமான, விரைவான அமலாக்கத்திற்கு அரசு மேற்கொண்டு வருகிறது.
ரயில்வே, தகவல் தொடர்பு, மின்னணு மற்றும் தகவல் தொழில்நுட்பத்துறை அமைச்சர் திரு அஸ்வினி வைஷ்ணவ் இன்று மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் இதனை தெரிவித்துள்ளார்.
மேலும் விவரங்களுக்கு இதன் ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1795409
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நாடுமுழுவதும் நடத்தப்பட்ட வேலைவாய்ப்பு முகாம் மூலம் மத்திய அமைச்சகங்கள், துறைகள், பொதுத்துறை நிறுவனங்கள், தன்னாட்சி நிறுவனங்கள், வங்கிகள், உள்ளிட்டவற்றின் பல்வேறு பணியிடங்களுக்கு 1.47 லட்சத்திற்கும் மேற்பட்டவர்கள் புதிதாக நியமிக்கப்பட்டுள்ளனர் என்று மத்திய அமைச்சர் டாக்டர் ஜிதேந்திர சிங் கூறியுள்ளார்
நாடுமுழுவதும் நடத்தப்பட்ட வேலைவாய்ப்பு முகாம் மூலம் மத்திய அமைச்சகங்கள், துறைகள், பொதுத்துறை நிறுவனங்கள், தன்னாட்சி நிறுவனங்கள், வங்கிகள், உள்ளிட்டவற்றின் பல்வேறு பணியிடங்களுக்கு 1.47 லட்சத்திற்கும் மேற்பட்டவர்கள் புதிதாக நியமிக்கப்பட்டுள்ளனர் என்று மத்திய அறிவியல் மற்றும் தொழில் நுட்பம், புவி அறிவியல், பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
இதுகுறித்த கேள்விக்கு மாநிலங்களவையில் எழுத்துப்பூர்வமாக பதில் அளித்த டாக்டர் ஜிதேந்திர சிங், ஜூலை 2022ன் படி, 2013ஆம் ஆண்டிலிருந்து நிலுவையில் இருந்த பதவி உயர்வு நிலைகளின்படி, 8 ஆயிரத்திற்கும் மேற்பட்ட மத்திய அரசு அதிகாரிகளுக்கு பதவி உயர்வு அளிக்கப்பட்டுள்ளதாக தெரிவித்தார்.
நிதி அமைச்சகம்
அரசின் தங்கப் பத்திரத் திட்டம் 2020-21-வெளியீட்டு விலை
2020 அக்டோபர் 09-ஆம் தேதியிட்ட இந்திய அரசின் அறிவிக்கை No.4-B/2020–க்கு ஏற்ப, 2021 ஜனவரி 5 என்ற தீர்வுத்தேதியுடன் 2020 டிசம்பர் 28 முதல் 2021 ஜனவரி 1 வரையிலான காலகட்டத்துக்கு அரசின் தங்கப் பத்திரங்கள் 2020-21  வர்த்தகம் தொடங்கப்பட உள்ளது.
சந்தா காலகட்டத்துக்கு உட்பட்ட பத்திரத்தின் வெளியீட்டு விலை ஒரு கிராம் ரூ.5,000  ஆக இருக்கும்.
இந்திய ரிசர்வ் வங்கியுடன் மேற்கொள்ளப்பட்ட ஆலோசனைகளின் அடிப்படையில், ஆன்லைன் வாயிலாக விண்ணப்பிக்கும் முதலீட்டாளர்கள் மற்றும் டிஜிட்டல் வாயிலாக பணம் செலுத்துபவர்களுக்கு வெளியீட்டு விலையில் ஒரு கிராமுக்கு ரூ.50  தள்ளுபடி வழங்கப்படும்.
இதுபோன்ற முதலீட்டாளர்களுக்கு ஒரு கிராம் தங்கப்பத்திரத்தின் வெளியீட்டு விலை ரூ.4,950 ஆக இருக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1683790
-----
(Visitor Counter : 177